LV Eiropas Savienības Oficiālais Vēstnesis C 225/54

Paziņojums, ar ko groza paziņojumu par aizsardzības izmeklēšanas sākšanu attiecībā uz tērauda ražojumu importu

(2018/C 225/07)

2018. gada 26. martā Komisija sāka aizsardzības izmeklēšanu attiecībā uz konkrētu tērauda ražojumu importu (1) (“2018. gada 26. marta paziņojums”). Pēc tam Komisijas uzmanība tika vērsta uz to, ka divas tērauda ražojumu kategorijas nav iekļautas to ražojumu sarakstā, uz kuriem attiecas minētā izmeklēšana.

Šo divu tērauda ražojumu kategoriju iekļaušana ir izrādījusies vajadzīga, jo patlaban tām kopā ar 26 ražojumu kategorijām, uz kurām attiecas 2018. gada 26. marta paziņojums, piemēro tērauda uzraudzības pasākumus (2). Attiecībā uz abām minētajām ražojumu kategorijām Komisija ir saņēmusi pietiekamus pierādījumus, kas pamato to iekļaušanu notiekošās izmeklēšanas tvērumā, tā ka tiek uzskatīts par vajadzīgu grozīt 2018. gada 26. marta paziņojumu. Papildu informācija atrodama norādē, kas iekļauta dokumentos, kuri pieejami ieinteresētajām personām.

Patlaban Komisijas rīcībā ir informācija, ka tad, ja iekļauj abas minētās ražojumu kategorijas, to tērauda ražojumu kopējais importa apjoms, uz kuriem attiecas notiekošā aizsardzības izmeklēšana, laikposmā no 2013. līdz 2017. gadam no 18,8 miljoniem tonnu ir palielinājies līdz 30,6 miljoniem tonnu. Minētais imports ir palielinājies arī relatīvā izteiksmē attiecībā pret iekšzemē saražoto apjomu.

Tāpēc abas papildu ražojumu kategorijas būtu jāiekļauj notiekošās aizsardzības izmeklēšanas tvērumā.

1. PAPILDU IZMEKLĒJAMIE RAŽOJUMI

Papildu ražojumu kategorijas ir neleģētā tērauda un citāda leģētā tērauda aukstās apdares stieņi un neleģētā tērauda stieples. Minētās ražojumu kategorijas būtu jāpievieno to ražojumu sarakstam, uz kuriem attiecas notiekošā aizsardzības izmeklēšana. KN kodi, ar kuriem patlaban klasificē minētās ražojumu kategorijas, ir šādi:

Ražojuma numurs Ražojuma kategorija KN kodi 27. Neleģētā un citu leģēto tēraudu aukstās apdares stieņi 7215 10 00 , 7215 50 11 , 7215 50 19 , 7215 50 80 , 7228 10 90 , 7228 20 99 , 7228 50 20 , 7228 50 40 , 7228 50 61 , 7228 50 69 , 7228 50 80 28. Neleģētā tērauda stieples 7217 10 10 , 7217 10 31 , 7217 10 39 , 7217 10 50 , 7217 10 90 , 7217 20 10 , 7217 20 30 , 7217 20 50 , 7217 20 90 , 7217 30 41 , 7217 30 49 , 7217 30 50 , 7217 30 90 , 7217 90 20 , 7217 90 50 , 7217 90 90

Šie KN kodi norādīti vienīgi informācijai.

2. SKAIDROJUMS ATTIECĪBĀ UZ KONKRĒTĀM RAŽOJUMU KATEGORIJĀM UN KN KODIEM

Lai gan 2018. gada 26. marta paziņojumā ir minēts, ka KN kodi ir norādīti vienīgi informācijai, izmeklēšanā ir noskaidrots, ka konkrēti KN kodi nav norādīti vai ir norādīti nepareizi. Tāpēc minētā paziņojuma pielikums būtu jālasa šādi:

“Ražojuma numurs Ražojuma kategorija KN kodi 1. Neleģētā tērauda un citādu leģēto tēraudu loksnes un sloksnes, karsti velmētas 7208 10 00 , 7208 25 00 , 7208 26 00 , 7208 27 00 , 7208 36 00 , 7208 37 00 , 7208 38 00 , 7208 39 00 , 7208 40 00 , 7208 52 10 , 7208 52 99 , 7208 53 10 , 7208 53 90 , 7208 54 00 , 7211 13 00 , 7211 14 00 , 7211 19 00 , 7212 60 00 , 7225 19 10 , 7225 30 10 , 7225 30 30 , 7225 30 90 , 7225 40 15 , 7225 40 90 , 7226 19 10 , 7226 91 20 , 7226 91 91 , 7226 91 99 4. Ar metālu pārklātas loksnes 7210 20 00 , 7210 30 00 , 7210 41 00 , 7210 49 00 , 7210 61 00 , 7210 69 00 , 7210 90 80 , 7212 20 00 , 7212 30 00 , 7212 50 20 , 7212 50 30 , 7212 50 40 , 7212 50 61 , 7212 50 69 , 7212 50 90 , 7225 91 00 , 7225 92 00 , 7225 99 00 , 7226 99 10 , 7226 99 30 , 7226 99 70 7. Neleģētā tērauda un citādu leģēto tēraudu quarto plāksnes 7208 51 20 , 7208 51 91 , 7208 51 98 , 7208 52 91 , 7208 90 20 , 7208 90 80 , 7210 90 30 , 7225 40 12 , 7225 40 40 , 7225 40 60 ”

3. PROCEDŪRAS JAUTĀJUMI

3.1. Rakstiski iesniegti dokumenti, atbildes uz anketas jautājumiem un sarakste

Lai iegūtu informāciju, ko Komisija uzskata par vajadzīgu izmeklēšanai, tā nosūtīs anketas zināmajiem līdzīgu vai tieši konkurējošu ražojumu ražotājiem un visām zināmajām minēto divu ražojumu kategoriju ražotāju apvienībām Savienībā. Atbildēm uz anketas jautājumiem jānonāk Komisijā 21 dienas laikā no to nosūtīšanas dienas.

Visas pārējās ieinteresētās personas, ieskaitot abu ražojumu kategoriju ražotājus eksportētājus, importētājus, lietotājus un to apvienības, tiek aicinātas attiecībā uz abām minētajām ražojumu kategorijām rakstiski darīt zināmu savu viedokli, iesniegt informāciju un sniegt pierādījumus, kas to pamato. Piezīmes par abu ražojumu kategoriju iekļaušanu notiekošajā aizsardzības izmeklēšanā Komisijai jāsaņem 7 dienu laikā no šā paziņojuma publicēšanas Eiropas Savienības Oficiālajā Vēstnesī. Pārējās piezīmes brīvā formā jāiesniedz 21 dienas laikā no šā paziņojuma publicēšanas Eiropas Savienības Oficiālajā Vēstnesī. Lai pieteiktos un pieprasītu anketu, ieinteresētās personas var sazināties ar Komisiju, vēlams pa e-pastu, nekavējoties un ne vēlāk kā 15 dienu laikā no šā paziņojuma publicēšanas Eiropas Savienības Oficiālajā Vēstnesī. Atbildes uz anketas jautājumiem jāiesniedz 21 dienas laikā no to nosūtīšanas dienas.

Viedokļus un informāciju, kas iesniegti pēc iepriekš minētajiem termiņiem, var neņemt vērā.

3.2. Uzklausīšana

Saskaņā ar Eiropas Parlamenta un Padomes Regulas (ES) 2015/478 (3) 5. pantu un Eiropas Parlamenta un Padomes Regulas (ES) 2015/755 (4) 3. pantu visas ieinteresētās personas 21 dienas laikā no šā paziņojuma publicēšanas Eiropas Savienības Oficiālajā Vēstnesī var pieprasīt, lai Komisija tās uzklausītu.

3.3. Citi procedūras jautājumi

Pārējie procedūras jautājumi, kas minēti 2018. gada 26. marta paziņojuma par procedūras sākšanu 3.2., 4., 5., 6. un 7. punktā attiecībā uz šo izmeklēšanu paliek piemērojami.

(1) OV C 111, 26.3.2018., 29. lpp.

(2) Komisijas 2016. gada 28. aprīļa Īstenošanas regula (ES) 2016/670, ar ko ievieš iepriekšēju Savienības uzraudzību attiecībā uz dažu tādu dzelzs un tērauda ražojumu importu, kuru izcelsme ir dažās trešās valstīs (OV L 115, 29.4.2016., 37. lpp.).

(3) Eiropas Parlamenta un Padomes 2015. gada 11. marta Regula (ES) 2015/478 par kopīgiem importa noteikumiem (OV L 83, 27.3.2015., 16. lpp.).

(4) Eiropas Parlamenta un Padomes 2015. gada 29. aprīļa Regula (ES) 2015/755 par kopējiem noteikumiem importam no dažām trešām valstīm (OV L 123, 19.5.2015., 33. lpp.).